《荆州杂诗七首 其四》
明代·蔡汝楠

三楚多秀士，善剑复闲辞。陪銮一柱观，解佩七星池。

芳流戏绿芷，平路结青骊。时进雄风赋，还承暮雨词。

弦歌未解已，原野动旌旗。秦师带百万，吴国安危。

夷陵既已毁，鄢城讵能支。在昔承欢豫，联组荫光仪。

一朝陷兵气，王室忽如遗。至今嗟百士，如何勿三思。

作者简介：蔡汝楠（1514～1565）字子木，号白石，明湖州德清（今属浙江省）人。8岁侍父听讲于甘泉（湛若水）门下，每每有所解悟。年十八中嘉靖十一年（1532）进士，授职行人，不久升刑部外郎，迁职到南京刑部，与尚书顾麟引为忘年交。